Paraisten kaupungin varhaiskasvatus

Viikko 21

Vinkkejä & Ideoita

**NYT ON AIKA PELATA**

Tässä tulee pelivinkkejä jota voi pelata sekä sisällä että ulkona. Osaan peleistä tarvitset erilaisia esineitä. Voit löytää esineitä luonnosta (esim. käpyjä, erikokoisia kiviä ja oksia, erimuotoisia lehtiä) tai esineitä joita löytyy kotoa (esim. aterimet, legopalat, napit, kattilan kannet, vaatteita jne.).

**Muistipeli**

Pelaa peliä ruohokentällä, tai muulla tasaisella alueella. Käytä pesuvateja, ämpäreitä, kulhoja tai vastaavia joiden alle voit piilottaa esineitä. Esineitä pitää olla kaksi samanlaista. Linkistä lisää ohjeita:

<https://www.suomenlatu.fi/media/ulkoile/lastentoiminta/perheliikunta/muistipeli_ohjeet.pdf>

**Kim leikki**

Keräile erilaisia pieniä esineitä sisällä tai ulkona. Asettele kaikki esineet maahan tai pöydälle. Kaikki osallistujat katsovat mitkä esineet siellä ovat esillä ja yrittävät muistaa ne. ”Ohjaaja” poistaa jonkun esineen, kun toisilla on silmät kiinni. Voi myös ottaa useita esineitä pois, niin leikki vaikenee. Kun esine on poistettu, muut osallistujat saavat sanoa mikä esine on poistettu. Myös huivin tai liinan avulla voi peittää esineet, kun niitä poistetaan.

**Avaimen piilotus**

Missä avain on? Valitkaa yhdessä esine, jonka yksi teistä piilottaa tiettyyn huoneeseen tai alueelle. Muut osallistujat saavat etsiä esineen. Piilottaja voi antaa vinkkejä kuten kala (matalalla, lähellä lattiaa), lintu (ylhäällä, lähellä kattoa) ja perhonen (siinä välissä). Ja vinkkejä kuten ”nyt polttaa” kun lähestyy piilotuspaikkaa ja ”kylmenee” kun menee kauemmas piilotuspaikalta.